section_heading: CRJ705
paragraph_text: Serija 705 temelji se na CRJ900. Radi poslovne klase ima smanjeni kapacitet sjedećih mjesta što regionalnim kompanijama koje imaju limitirani maksimalni broj putnika omogućuje njegovo korištenje. (Neke zrakoplovne kompanije imaju regionalne ugovore sa svojim glavnim zrakoplovnim kompanijama u kojem se ograničava maksimalni kapacitet putničkih sjedišta). Prvi korisnik CRJ705 je Air Canada Jazz koja je sa zrakoplovom u kojem je 10 sjedišta u "biznis klasi" i 65 sjedala u ekonomskoj klasi počela letjeti 2005. godine. FAA oznaka certifikata tipa zrakoplova je CL-600-2D15.